|  |  |
| --- | --- |
| Description: ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 46 02ounz@vojvodina.gov.rs |
|  | KLASA: 000229714 2025 09427 001 001 000 001 | DATUM: 21. 3. 2025. godine |

 Na temelju članaka 16. stavka 5. i 24. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 – dr. odluka, 37/16, 29/17, 24/19, 66/20 i 38/21), članka 8. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i učeničkog standarda u Autonomnoj Pokrajini Vojvodini („Sl. list APV“, broj: 14/2015 i 10/17) i članka 9. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programskih aktivnosti i projekata za podizanje kvalitete učeničkog standarda u Autonomnoj Pokrajini Vojvodini („Službeni list APV“, broj: 5/25), a po provedenom Natječaju za financiranje i sufinanciranje programskih aktivnosti i projekata za podizanje kvalitete učeničkog standarda u AP Vojvodini u 2025. godini („Sl. list APV“, broj: 6/25), pokrajinski tajnik za obrazovanje, propise, upravu i nacionalne manjine – nacionalne zajednice d o n o s i:

**RJEŠENJE O RASPODJELI**

**SREDSTAVA ZA FINANCIRANJE I SUFINANCIRANJE PROGRAMSKIH AKTIVNOSTI I PROJEKATA ZA PODIZANJE KVALITETE UČENIČKOG STANDARDA U AP VOJVODINI U 2025. GODINI**

**I.**

 Ovim rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice po Natječaju za financiranje i sufinanciranje programskih aktivnosti i projekata za podizanje kvalitete učeničkog standarda u AP Vojvodini u 2025. godini („Službeni list APV“, broj: 6/25 – u daljnjem tekstu: Natječaj).

**II.**

 Natječajem je **opredijeljeno ukupno 2.500.000,00 dinara** za namjenu iz točke I. ovog rješenja.

 Sredstva se odobravaju ustanovama učeničkog standarda na teritoriju AP Vojvodine čiji je osnivač Republika Srbija i AP Vojvodina (u daljnjem tekstu: korisnici) za namjene i u iznosima prikazanima u sljedećoj tablici:

|  |  |  |  |  |
| --- | --- | --- | --- | --- |
| **Red. br.** | **Naziv ustanove** | **Mjesto** | **Naziv programa/projekta** | **Dodijeljeni iznos** |
| 1. | Dom učenika srednjih škola  | Srijemska Mitrovica | Sportska domijada u DUSŠ Vršac i kulturno-umjetnička domijada u DUSŠ Subotica  | **120.000,00** |
| 2. | Dom učenika srednjih škola  | Sombor | Troškovi sudjelovanja na sportskoj domijadi i troškovi sudjelovanja na kulturno-umjetničkoj domijadi | **250.000,00** |
| 3. | Osnovna i srednja škola „Petro Kuzmjak“ s učeničkim domom Ruski Krstur | Ruski Krstur | Konzultantske usluge kod realizacije projekta implementacije sustava menadžmenta kvalitetom prema zahtjevima standarda ISO 9001:2015  | **240.000,00** |
| 4. | Gimnazija „Ján Kollár“ s učeničkim domom  | Bački Petrovac | Sudjelovanje učenika na sportskom susretu mladih iz domova učenika srednjih škola Vojvodine u Vršcu 29. 3. 2025. i sudjelovanje učenika na susretu mladih iz domova učenika srednjih škola Vojvodine u kulturno-umjetničkom stvaralaštvu 5. 4. 2025. god. | **93.000,00** |
| 5. | Poljoprivredna škola s učeničkim domom | Futog | Sudjelovanje na XXVIII. susretu mladih iz domova učenika srednjih škola Vojvodine na sportskim susretima u Vršcu | **120.000,00** |
| 6. | Škola za osnovno i srednje obrazovanje „Milan Petrović“ s učeničkim domom  | Novi Sad | Jednodnevni izlet N. Sad – Beograd – Hram Svetog Save – Kalemegdan – N. Sad | **150.000,00** |
| 7. | Gimnazija s učeničkim domom za talentirane učenike „Bolyai“ | Senta | Kontrola sustava menadžmenta prema standardu ISO 9001:2015 i sustavu HACCP | **300.000,00** |
| 8. | Dom učenika srednjih škola | Kikinda | Domijada u kulturno-umjetničkom stvaralaštvu i sportskom nadmetanju | **300.000,00** |
| 9. | Dom učenika srednjih škola | Zrenjanin | Održavanje i razvoj integriranog sustava menadžmenta Učeničkog doma | **300.000,00** |
| 10. | Dom učenika srednjih škola | Subotica | Organiziranje susreta učeničkih domova u AP Vojvodini | **240.300,00** |
| 11. | Poljoprivredna škola s učeničkim domom | Bačka Topola | Reinženjering, održavanje, obuka i interna provjera HACCP sustava u Učeničkom domu  | **280.000,00** |
| 12. | Dom učenika srednjih škola | Vršac | 28. Susret domova učenika srednjih škola Vojvodine u kulturno-umjetničkom stvaralaštvu | **106.700,00** |
|  | **UKUPNO:** | **12** |  | **2.500.000,00** |

**III.**

 Sredstva iz točke II. ovog rješenja utvrđena su Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24), u Razdjelu 06 – Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo), Program 2007 – Potpora u obrazovanju učenika i studenata, Programska aktivnost 1004 – Podizanje kvalitete učeničkog standarda, Funkcionalna klasifikacija 960 – Pomoćne usluge obrazovanju, Izvor financiranja 01 00 – Opći prihodi i primici proračuna, Ekonomska klasifikacija 463 – Transferi ostalim razinama vlasti, 4631 – Tekući transferi ostalim razinama vlasti, a prenose se korisnicima sukladno priljevu sredstava u proračun AP Vojvodine, odnosno likvidnim mogućnostima proračuna.

**IV.**

 Za rashode i izdatke vezane za realizaciju namjene za koju su sredstva dodijeljena, a koji podliježu postupku javne nabave, primatelj sredstava provodi postupak javne nabave, sukladno propisima koji reguliraju javne nabave.

**V.**

 Tajništvo će obavijestiti korisnike o raspodjeli sredstava koja je utvrđena ovim rješenjem.

**VI.**

 Tajništvo će obvezu prema korisnicima preuzeti na temelju pismenog ugovora.

**VII.**

 Ovo rješenje je konačno i protiv njega se ne može uložiti žalba.

**VIII.**

 Za izvršenje ovog rješenja zadužuje se Sektor za materijalno-financijske poslove Tajništva.

**Rješenje dostaviti:**

1. Sektoru za materijalno-financijske poslove Tajništva
2. Pismohrani

 **POKRAJINSKI TAJNIK**

 **Róbert Ótott**